عالمی یوم ایموجی

عالمی یوم ایموجی  غیر رسمی چھٹی کا دن ہے جو ہر سال 17 جولائی کو منایا جاتا ہے۔ اس دن عالمی پیمانہ پر ایموجی کا جشن منایا جاتا ہے، ایموجی تقریبات منعقد کی جاتی ہیں اور کمپنیاں اپنی مصنوعات کا اجرا کرتی ہیں۔ سنہ 2014ء اس دن کے منانے کا آغاز ہوا، جب سے ہر سال منایا جاتا ہے۔ این بی سی کے مطابق 17 جولائی 2015ء کو ٹویٹر پر یہ دن رجحان ساز رہا۔

 آغاز 
سی این بی سی کے مطابق عالمی یوم ایموجی جیریمی برگی کے ذہن کی اپج ہے۔  سی این بی سی کے مطابق وہ لندن کے رہنے والے اور ایموجیپیڈیا کے بانی ہیں۔ انھوں نے ہی 2014ء میں عالمی یوم ایموجی کی ابتدا کی۔

جبکہ نیو یارک ٹائمز کی خبر کے مطابق برگی نے اس دن کی ابتدا 17 جولائی کو یہ دیکھ کر کی کہ اس دن آئی فون پر ایموجی والا کیلینڈر ظاہر کیا گیا۔ برگی نے انڈیپینڈینٹ کو بتایا کہ پہلے عالمی یوم ایموجی کے موقع پر "کوئی خاص تقریب نہیں رکھی گئی تھی"، بلکہ اس دن صرف اس تقریب کی تاریخ مقرر کی گئی تھی۔ دی واشنگٹن پوسٹ نے خبر دی کہ قارئین اس دن "صرف ایموجی میں بات چیت کرتے ہیں"۔
گوگل نے 2016ء میں 17 جولائی کے دن کو اینڈروئیڈ، جی میل اور ہینگ آؤٹز پر دکھانے کے لیے یونیکود کے کیریکٹر U+1F4C5 📅 یعنی کیلینڈر کے ظہور کو تبدیل کر دیا۔

 اعلانات 
2015 کے عالمی یوم ایموجی کے موقع پر پیپسی نے پیپسی موجی کا اجرا کیا جسے ایموجی تختہ کلید میں شامل کیا گیا۔ اس کے علاوہ پیپسی نے عالمی یوم ایموجی والی کین اور بوتلیں بھی بازار میں اتاریں۔ ابتدائی طور پر اس کا آغاز کینیڈا میں ہوا اور 2016ء میں 100 بازاروں تک اس کو پھیلایا گیا۔ اس دن کی دوسری قابل ذکر تقریب کارٹر گرین کا یوم پیدائش ہے جسے عالمی یوم ایموجی کے ساتھ منایا جانا چاہیے۔

2016ء میں سونی پکچرز اینیمیشن نے عالمی یوم ایموجی کو اپنی فلم دی ایموجی مووی کے لیے ٹی جے ملر کے انتخاب کا اعلان کر کے خاص بنا دیا، گوگل نے اسی دن ایموجیوں کا ایک نیا سلسہ جاری کیا جو متنوع پس منظر کی خواتین کی شمولیت کو ظاہر کرتے ہیں۔ اور ایموجی پیڈیا نے پہلے عالمی ایموجی اعزاز کا اعلان کیا۔

2016ء کے عالمی یوم ایموجی کے موقع پر والٹ ڈزنی کمپنی، جنرل الکٹرک، ٹویٹر اور کوکا کولا کمپنی نے دیگر اعلانات کیے۔

2017ء کے عالم یوم ایموجی کے موقع پر ایپل انکارپوریشن نے آئی او ایس میں نئی ایموجیاں شامل کرنے کا اعلان کیا۔ نیز لندن میں واقع رویل اوپیرا ہاوس نے 20 اوپیرا اور بالٹز کو ایموجی کی شکل میں پیش کیا۔ گوگل نے اپنی "بوبل ایموجیز" کے اختتام کا اور چیدار و نیو یارک اسٹاک اکسچینج نے عالمی یوم ایموجی کے انعامات کا اعلان کیا۔ .

 تقریبات 
میگی گلین ہال، اینڈرو رانیل اور اولیوا پالیرمو نے پیپسی کی جانب سے منعقدہ 2016ء کے عالمی یوم ایموجی کی تقریب استقبالیہ میں شرکت کی۔
2017ء میں پاولا عبدل، مایا روڈولف، لیام ایکین، جیریمی برگی اور فیرن مالیز نے ساکس ففتھ اوینو میں عالمی یوم ایموجی کی تقریب میں شرکت کی۔

عالمی یوم ایموجی 2017ء کے موقع پر ایمپائر اسٹیٹ بلڈنگ کو پیلے ایموجی رنگ کی روشنی میں نہلا دیا گیا اور نیو یارک اسٹاک اکسچینج کی اختتامی گھنٹی دی ایموجی مووی کے جیک ٹی آسٹن اور ایموجی پیڈیا کے جیرمی برگی نے بجائی۔ اسی سال دبئی میں بہت سارے لوگوں نے ایموجی کے کپڑے پہن کر دنیا کا سب سے بڑا اجتماع کر کے گنیز ورلڈ ریکارڈ بنایا۔ 

 خبروں میں 
2016ء میں ٹویٹر کے ذریعے معلوم ہوا کہ ایموجی کی عاشقہ آسٹریلیا کی وزیر خارجہ جولی بشپ کا یوم پیدائش عالمی یوم ایموجی کے دن ہی منایا جاتا ہے۔

2017ء میں ریاستہائے متحدہ کے ایوان نمائندگان کے اسپیکر پول ریان نے عالمی یوم ایموجی کے موقع پر ایک ویڈیو جاری کی جس میں انھوں نے ایموجی کے تئیں اپنے جنون کا اظہار کیا۔ اس کی عالمی پیمانے پر خوب تنقید کی گئی۔

 مزید دیکھیے 
 ایموجی
 ایموجی پیڈیا

 حوالہ جات 

 بیرونی روابط 
 Calendar Emoji

زمرہ:2014ء میں تاسیس شدہ مکرر واقعات
زمرہ:ایموجی
زمرہ:جولائی کی تقریبات
زمرہ:غیر سرکاری رسوم
زمرہ:ویکی ڈیٹا سے مختلف مختصر وضاحت